مركز الهناجر للفنون

اتفتح مركز الهناجر للفنون يوم 20 سبتمبر 1991 واللى افتتحه وزير الثقافة السابق فاروق حسنى و كان معاه وقتها السيدة الأستاذة الدكتــــورة هدى وصفى رئيسة المركز، وقدم عرض المحبظطية إخراج محسن حلمى فى الافتتاح.

 المركز 
فى ساحة دار الاوبرا المصريه، الجزيرة.
بـ بيتكون مركز الهناجر من قاعة عرض مسرحى واللى كانت بـ تتكون من قاعتين متصلتين و فى النصف  المسرح و كان بـ يعتبر أول مســـرح من نوعه فى الشرق الوسطانى بالشكل ده.. وكمان فيه قاعة معرض فنون تشكيلية هيا بـ تمثل واحدة من اكبر قاعة فنون تشكيلية من ناحية الحجم فى مصر.. و هو بـ يقدم الكتير مــن الأنشطة الثقافية.

اللى بـ تخدم كل شرائح المجتمع خاصه الشباب.. وكمان فيه أنشطة مختلفة فى مجال المسرح.. منها العروض المسرحية لكبار المخرجين اللى قدموا عروضهم عليه و المركز لا ينسى الشباب وبـ يعتبر فى الوسط الثقافى أنه بـ يمثل "كارت عبور" للعرض اللى بـ يُقدم فى الهناجر، وده راجع لاختيارهم العروض بشكل جيد.. وتنوعت العروض فيه من مسرح بسيط لعروض متداخلة ومسرح الشنطة وعروض الحكى و غيرها. تبنى المركز صيغة الورشة الفنية لإعداد الممثل كمان ورش للتقنيات المسرحية المتخصصة كالصوت والإضاءة.

وخلال السنين  الماضية  بقا مركز الهناجر واجهة ثقافية يتطلع ليها الكتير من الفنانين والمبدعين المصريين والعرب والأجانب.

مما استلزم تطوير المركز ليواكب أحدث الوسايل والتقنيات المسرحية الحديثة فى العالم.

تصنيف:ثقافة مصر
تصنيف:مبانى
تصنيف:القاهره
تصنيف:معالم القاهرة
تصنيف:مسارح
تصنيف:دار أوبرا
تصنيف:دار أوبرا فى مصر
تصنيف:مسارح فى مصر